18. s.e. trinitatis 2026:

Salmer:

Tanderup:
747 Lysets Engel
729 Nu falmer skoven (1-5)
-
729 Nu falmer skoven (6-10)
864 Må din vej (x2)

Nørre Aaby:
747 Lysets engel 
731: Nu står der skum
729 Nu falmer skoven (v1-5)
-
729 Nu falmer skoven (v6-10)
848: Igen berørt
864 Må din vej - 2 gange, vers nr.1

Husby:
Salmepapir. 


”Bliv i mig, og jeg bliver i jer”

Når jeg går til alters, for at modtage nadveren sammen med menigheden, er det ikke altid de samme tanker, der farer gennem mit hoved. Ofte tænker jeg mest på, hvad jeg kan gøre, for ikke at lave fejl mens jeg uddeler nadveren, eller om der nu også er tid nok i den følgende salme eller mellemspil, så jeg kan no at skifte ud af den hvide kjortel, jeg bruger i de 4 kirker. 

Nogle gange tænker jeg på det lille sus jeg får, når jeg modtager vinen, og overvejer om der lægger en større betydning i det, end bare den smule alkohol, der, som en lille vaccine, nu skal strømme gennem min krop. 

Men mange gang, idet jeg har uddelt brødet og selv knæle oppe ved min lille skammel, tænker jeg netop følgende bøn:

Herre, lad mig være en del af dit legeme, ligesom du nu bliver en del af mit. Lad mig blive i dig, ligesom du bliver i os.

Det er nemlig en spøjs ting. 

Vi modtager nadveren, brød og vin eller saft og får samtidigt at vide, at det ikke bare er brød eller vin eller saft. Det er Jesu legeme, hans krop, hans kød og blod. 

På daglig basis indtager vi så meget forskelligt, kaffe, slik, mad og så videre, det komme ind i os og bliver en del af os. Det bliver brudt ned i maven, og alle de nyttige dele bliver leveret ud i alle kroppens muskler, sener og celler. 

Du er, hvad du spiser. I overført betydning handler det jo om at man er sund, hvis man spiser sundt og at jeg måske ikke har godt af at være konstrueret nærmet udelukkende af yum-yum nudler. 

Men det er jo sandt i hel praktisk forstand. Du er hvad du spiser, du er brygget, i dine grundsten, af alle de mærkelige sager du har indtaget i løbet af de sidste par år. 

Du er delvist lavet af svinekød, grønsager, kaffe og chips. 

Så er spørgsmålet, hvad vil det sige, når jeg spiser Jesu kristi legeme, når jeg knuser brødet med mine tænder og tager det ind i min krop?

Helt konkret er jeg nok efterhånden lavet af en god mængde af disse små runde kiks. De er en del af mig, en del af den hjerne jeg tænker med, de øjne jeg ser med, de fødder, der bærer mig fra sengen til alteret. 

Jeg er jesu legeme, Jesu krop, det er mig. 

Han er i mig. 

Han er i mig som sit legeme i nadveren, som det Ord, med stort ”O” der forkyndes om søndagen og i bibelens mange kapitler. 

Han er i mig, som den lille uforklarlige klokke, der kimer bagerst i sindet, når jeg står foran et skæbnesvangert valg. 

Han er i mig, når jeg oplever kærligheden på egen krop, og når jeg selv formår at dele kærligheden med mine medmennesker. 

Og jeg er I ham?

Men hvordan?

Hvordan er jeg I ham, når han ikke har indtaget mit legeme og blod? 

Når Han ikke har taget mit ord til efterretning?
Når jeg ikke er en del af Hans store samvittighed, når Jesus selv står eller stod foran de valg, der bragte ham til Guds Herlighed?

-
Det er et svært og mærkeligt spørgsmål?

Og det er ikke et spørgsmål, der kun kan angribes eller besvares ad én rute, men derimod et spørgsmål, der kun kan svares, hvis ikke blot forstås, efter man har søgt ad mange veje efter et svar.

For tiden er jeg i gang med at læse prædikener og traktater af Mester Eckhardt, en tysk mystiker fra det 13. århundrede. 

Det centrale omgangspunkt i hans prædikener og hans lære, er at vi alle sammen, dybt nede i sjælens mørke, har del i den guddommelighed, der ligger bag alle ting. 

At der, i sjælens inderste rum, ikke er dem store forskel fra menneske til menneske, eller mellem menneske og Gud. 

Jeg har før prædiket om det faktum, at ingen af os har magten være, hvor vi er, uden hjælp. 

Jeg kan ikke stå heroppe, uden at blive båret af en prædikestol,
Prædikestolen kan ikke holde sin plads, hvis den ikke støttes af kirkens mure og gulv. 

Gulvet står ikke uden at fundament, og fundamentet ville falde, hvis det ikke var for den jord, der understøtter det hele. 

Jorden, den kugle, som er vores skib gennem universets hav, selv jorden kan ikke holde sammen eller blive i sin bane, hvis den ikke samles og støttes af tyngdekraften. 

Jeg kunne ikke stå her og prædike, hvis ikke tyngdekraften understøttede det hele. 

”Den, der bliver i mig, 
og jeg i ham, 
han bærer megen frugt; 
for skilt fra mig kan I slet intet gøre.”

Jesus… Gud, er det ægte vintræ, 
han er den stamme, hvorfra alt andet gror. 

Skilt fra træet kan grenen intet. 
Saver man grenen af, mister den sit liv og sin støtte.

Grenen er nemlig ikke et fremmed påhæng. 

Den er ikke bare som fuglen, der har bygget redde i træet, eller som mosset, der låner træets udsigt. 

I grenen flyder det samme livsbrod, som pulser op gennem stammen. 

Grenen ER træet og træet ER grenene.

For uden grenene, ville vores træ blot være en død stub 

uden liv og uden skønhed og styrke.

[bookmark: v3]” v3  Alt blev til ved ham, 
og uden ham blev intet til
 af det, som er.”

Det er ikke bare os, 
det er ikke bare alt levende, 
Men alt det skabte, 
som afhænger af kraften fra det sande vintræ. 

”Bliv i mig, og jeg bliver i jer.”

Det er ikke et krav eller en betingelse, der skal opfyldes, før Jesus vil kendes ved os. Vi kommer ikke til dåben eller nadveren for at blive stillet foran en dommer eller en mafiaboss, der vil have noget for noget. 

”Hvis I bliver i mig, så vil jeg blive i jer”

Vi kommer ikke for at blive mindet om vores egen uværdighed eller for at stå på kanten til en stor kløft mellem os og den Gud, som vi tror på. 

Nej, vi kommer fordi vi har brug for en påmindelse, fordi vi ved altret får noget at vide, der er så underligt og kontraintuitivt, at vi ofte glemmer det i samme sekund, vi forlader kirken. 

At uanset hvem vi er, og hvad vi gør, så er det umuligt for os at falde ud af Guds nærhed. 

at hverken død eller liv eller engle eller magter eller noget nuværende eller noget kommende eller kræfter eller noget i det høje eller i det dybe eller nogen anden skabning kan skille os fra Guds kærlighed i Kristus Jesus, vor Herre.

At Jesus ikke giver os et valg, men en konstatering:

”Bliv i mig… for jeg bliver i jer”
Lov og tak og evig ære, være dig vor Gud, Fader, Søn og Helligånd, du som var, er og bliver én sand treenig Gud, højlovet fra første begyndelse, nu og i al evighed. Amen.

Beskeder:
· Foredrag Anders Winther 8. oktober 19:30 Husby Forsamlingshus. 
· Tanderup:
· Næste Gudstjeneste 11. Oktober Gelsked 11:00 Kim
· Nørre Aaby:
· Næste gudstjeneste 11. oktober 9:00 AMK
· Husby:
· Næste Gudstjeneste: 11. Oktober 10:30 Føns AMK

